Greek: 1. Εντός 24 ωρών από την επιβεβαίωση της πρωτογενούς εστίας ή την ανίχνευση της γρίπης των πτηνών σε σφαγείο ή μεταφορικό μέσο, το ενδιαφερόμενο κράτος μέλος κοινοποιεί, σύμφωνα με τη διαδικασία που αναφέρεται στο άρθρο 5 της οδηγίας 82/894/EΟΚ:α) την ημερομηνία κοινοποίησης·β) την ώρα κοινοποίησης·γ) την ονομασία του ενδιαφερόμενου κράτους μέλους·δ) την ονομασία της νόσου·ε) τον αριθμό της εστίας ή του θετικού ευρήματος γρίπης των πτηνών σε σφαγείο ή μεταφορικό μέσοστ) την ημερομηνία της πρώτης υπόνοιας για την εμφάνιση της νόσου·ζ) την ημερομηνία επιβεβαίωσης·η) τις μεθόδους που χρησιμοποιήθηκαν για την επιβεβαίωση·θ) εάν η νόσος επιβεβαιώθηκε σε εκμετάλλευση, σε σφαγείο ή σε μεταφορικό μέσο·ι) τη γεωγραφική θέση της εστίας ή του θετικού ευρήματος γρίπης των πτηνών σε σφαγείο ή μεταφορικό μέσο·ια) τα μέτρα καταπολέμησης της νόσου που τέθηκαν σε εφαρμογή.2. Στην περίπτωση θετικών ευρημάτων γρίπης των πτηνών σφαγεία ή μεταφορικά μέσα, τα ενδιαφερόμενα κράτη μέλη διαβιβάζουν τις ακόλουθες πληροφορίες πέρα των στοιχείων που αναφέρονται στην παράγραφο 1:α) τον αριθμό των ευπαθών πουλερικών ή άλλων πτηνών στο σφαγείο ή το μεταφορικό μέσο·β) τον αριθμό των νεκρών πουλερικών ή άλλων πτηνών κάθε κατηγορίας στο σφαγείο ή το μεταφορικό μέσο·γ) για κάθε πουλερικό ή άλλη κατηγορία πτηνών, την προσδιορισθείσα νοσηρότητα και τον αριθμό των πουλερικών στα οποία επιβεβαιώθηκε η γρίπη των πτηνών·δ) τον αριθμό των πουλερικών ή των άλλων πτηνών που θανατώθηκαν ή εσφάγησαν στο σφαγείο ή το μεταφορικό μέσο·ε) τον αριθμό των πουλερικών ή άλλων πτηνών που διετέθησαν·στ) στην περίπτωση σφαγείου, την απόσταση από την πλησιέστερη εκμετάλλευση πουλερικών ή άλλων πτηνών·ζ) τη γεωγραφική θέση της εκμετάλλευσης ή των εκμεταλλεύσεων προέλευσης των μολυσμένων πουλερικών ή σφαγείων.3. Όταν εκδηλώνονται δευτερογενείς εστίες, οι πληροφορίες που αναφέρονται στις παραγράφους 1 και 2 πρέπει να διαβιβάζονται εντός της προθεσμίας που ορίζεται στο άρθρο 4 της οδηγίας αριθ. 82/894/ΕΟΚ του Συμβουλίου.4. Το ενδιαφερόμενο κράτος μέλος εξασφαλίζει ότι, το συντομότερο δυνατό μετά την παροχή των πληροφοριών σχετικά με εστία ή θετικό εύρημα γρίπης των πτηνών σε σφαγείο ή μεταφορικό μέσο, σύμφωνα με τις παραγράφους 1, 2 και 3, υποβάλλεται γραπτή έκθεση στην Επιτροπή και στα άλλα κράτη μέλη, η οποία περιέχει τουλάχιστον:α) την ημερομηνία κατά την οποία θανατώθηκαν τα πουλερικά ή τα άλλα πτηνά στην εκμετάλλευση, στο σφαγείο ή στο μεταφορικό μέσο και τα πτώματά τους διετέθησαν ή την ημερομηνία σφαγής·β) κάθε πληροφορία σχετικά με την πιθανή προέλευση της νόσου ή, εφόσον επιβεβαιωθεί, την πραγματική προέλευσή της·γ) πληροφορίες σχετικά με το σύστημα ελέγχου που θεσπίστηκε για να εξασφαλίζεται η αποτελεσματική εφαρμογή των μέτρων για τον έλεγχο των μετακινήσεων των ζώων·δ) στην περίπτωση ανίχνευσης της γρίπης των πτηνών σε σφαγείο ή μεταφορικό μέσο, το γενετικό τύπο του υπεύθυνου ιού·ε) στην περίπτωση που τα πουλερικά ή τα άλλα πτηνά θανατώθηκαν ή εσφάγησαν σε εκμετάλλευση επαφής ή σε εκμεταλλεύσεις που περιέχουν πουλερικά ή άλλα πτηνά για τα οποία υπάρχουν υπόνοιες μόλυνσης από την γρίπη των πτηνών, πληροφορίες σχετικά με:i) την ημερομηνία θανάτωσης ή σφαγής και τον αριθμό των πουλερικών ή των άλλων πτηνών κάθε κατηγορίας που θανατώθηκαν ή εσφάγησαν σε κάθε εκμετάλλευση·ii) την επιδημιολογική σχέση μεταξύ της πηγής της λοίμωξης και κάθε εκμετάλλευση επαφής ή τους άλλους λόγους για τους οποίους δημιουργήθηκαν υπόνοιες για την παρουσία της γρίπης των πτηνών σε κάθε ύποπτη εκμετάλλευση·iii) στην περίπτωση που τα πουλερικά ή τα άλλα πτηνά στις εκμεταλλεύσεις επαφής δεν θανατώθηκαν ή δεν εσφάγησαν, πρέπει να παρέχονται πληροφορίες σχετικά με τους λόγους για τους οποίους ελήφθη η απόφαση μη θανάτωσης ή σφαγής τους.5. Στην περίπτωση επιβεβαίωσης της γρίπης των πτηνών σε ζωντανά πουλερικά ή σε προϊόντα πουλερικών που εισάγονται ή εισέρχονται στα κοινοτικά σύνορα, σε σημεία συνοριακού ελέγχου ή σε εγκαταστάσεις καραντίνας ή κέντρα που λειτουργούν σύμφωνα με την κοινοτική νομοθεσία για τις εισαγωγές, η αρμόδια αρχή κοινοποιεί το εύρημα αυτό στην Επιτροπή δίχως καθυστέρηση και αναφέρει τα μέτρα που ελήφθησαν.6. Τα αποτελέσματα κάθε παρακολούθησης της γρίπης των πτηνών που διενεργείται σε πουλερικά ή άλλα πτηνά πρέπει να κοινοποιούνται ετησίως στην Επιτροπή. Εντούτοις, η Επιτροπή και τα άλλα κράτη μέλη πρέπει να κοινοποιούνται εντός 24 ωρών όταν εντοπίζεται μέσω της παρακολούθησης σοβαρή απειλή για την υγεία των ζώων ή τη δημόσια υγεία.7. Κάθε θετικό αποτέλεσμα των εργαστηριακών δοκιμών για ιούς γρίπης που προέρχονται από τα πτηνά άλλους εκτός από αυτούς που αναφέρονται στο σημείο 1 του άρθρου 2, οι οποίες διενεργήθηκαν σε πουλερικά ή άλλα πτηνά, πρέπει να κοινοποιείται ετησίως στην Επιτροπή. Εντούτοις, η Επιτροπή και τα άλλα κράτη μέλη πρέπει να κοινοποιούν εντός 24 ωρών όταν εντοπίζονται μέσω ελέγχου μια σοβαρή απειλή για την υγεία των ζώων ή τη δημόσια υγεία.ΠΑΡΑΡΤΗΜΑ ΙΙΙ όπως αναφέρεται στα άρθρα 7 παράγραφος 2 και 11 παράγραφος 5ΕΓΚΡΙΣΗ ΤΗΣ ΜΕΤΑΚΙΝΗΣΗΣ ΕΠΙΤΡΑΠΕΖΙΩΝ ΑΒΓΩΝ ΑΠΟ ΜΙΑ ΕΚΜΕΤΑΛΛΕΥΣΗ ΣΥΜΦΩΝΑ ΜΕ ΤΑ ΑΡΘΡΑ 7 ΠΑΡΑΓΡΑΦΟΣ 2 ΣΤΟΙΧΕΙΟ (στ) και 11 ΠΑΡΑΓΡΑΦΟΣ 5Η αρμόδια αρχή μπορεί να εγκρίνει τη μεταφορά αβγών από εκμετάλλευση η οποία υπόκειται στις διατάξεις του άρθρου 7 παράγραφος 2 στοιχείο (στ) και του άρθρου 11 παράγραφος 5 της παρούσας οδηγίας σε μονάδα εγκεκριμένη για την παρασκευή προϊόντων αβγού σύμφωνα με τις διατάξεις του κανονισμού (ΕΚ) αριθ. 853/2004 («ορισθείσα μονάδα»), με τους ακόλουθους όρους:1. για να επιτραπεί η μετακίνηση τους από την εκμετάλλευση προέλευσης, τα αβγά πρέπει:α) να πληρούν τις απαιτήσεις που καθορίζονται στο παράρτημα ΙΙΙ τμήμα X του κανονισμού (EΚ) αριθ. 853/2004·β) να αποστέλλονται απευθείας από την ύποπτη εκμετάλλευση στην ορισθείσα μονάδα· κάθε φορτίο πρέπει να σφραγίζεται πριν από την αποστολή από τον επίσημο κτηνίατρο που είναι υπεύθυνος για την ύποπτη εκμετάλλευση και πρέπει να παραμένει σφραγισμένη για όλη τη διάρκεια της μεταφορά προς την ορισθείσα μονάδα·2. ο επίσημος κτηνίατρος που είναι υπεύθυνος για την εκμετάλλευση προέλευσης των αβγών ενημερώνει την αρμόδια αρχή της ορισθείσας μονάδας για την πρόθεση να της αποσταλούν τα αβγά·3. η αρμόδια αρχή που είναι υπεύθυνη για την ορισθείσα μονάδα διασφαλίζει ότι:α) τα αβγά τα οποία αναφέρονται στο σημείο 1(β) δεν έρχονται σε επαφή με άλλα αβγά από τη στιγμή της άφιξής τους έως τη μεταποίησή τους·β) το κέλυφος των εν λόγω αβγών διατίθεται·γ) η συσκευασία που χρησιμοποιείται για τα αβγά είτε καταστρέφεται είτε καθαρίζεται και απολυμαίνεται, ούτως ώστε να καταστραφούν όλοι οι ιοί της γρίπης των πτηνών·δ) τα αυτά τα οποία αναφέρονται στο σημείο 1(β) μεταφέρονται σε οχήματα που έχουν καθαριστεί και απολυμανθεί.ΠΑΡΑΡΤΗΜΑ ΙV όπως αναφέρεται στα άρθρα 15 παράγραφος 2 και 42 παράγραφος 2ΚΥΡΙΑ ΚΡΙΤΗΡΙΑ ΚΑΙ ΠΑΡΑΓΟΝΤΕΣ ΚΙΝΔΥΝΟΥ ΓΙΑ ΤΗΝ ΑΠΟΦΑΣΗ ΝΑ ΘΑΝΑΤΩΘΟΥΝ ΤΑ ΠΟΥΛΕΡΙΚΑ ΣΕ ΕΚΜΕΤΑΛΛΕΥΣΕΙΣ ΕΠΑΦΗΣ Ή ΣΕ ΕΚΜΕΤΑΛΛΕΥΣΕΙΣ ΚΙΝΔΥΝΟΥΗ αρμόδια αρχή εξετάζει τα ακόλουθα κριτήρια όταν αποφασίζει αν θα προβεί σε θανάτωση των πουλερικών στις εκμεταλλεύσεις επαφής ή στις εκμεταλλεύσεις κινδύνου:Κριτήρια | Απόφαση |Υπέρ της θανάτωσης πουλερικών | Κατά της θανάτωσης πουλερικών |Κλινικά σημεία παρουσίας της γρίπης των πτηνών στις εκμεταλλεύσεις επαφής | Ναι | Όχι |Υψηλή ευπάθεια των κυρίαρχων ειδών πουλερικών | Ναι | Όχι |Μετακινήσεις πουλερικών από την εστία σε εκμεταλλεύσεις επαφής, μετά τον πιθανό χρόνο εισαγωγής του ιού στη μολυσμένη εκμετάλλευση | Ναι | Όχι |Γεωγραφική θέση των εκμεταλλεύσεων επαφής σε μια περιοχή με υψηλή πυκνότητα πουλερικών | Ναι | Όχι |Πιθανή εξάπλωση του ιού από την εστία, πριν τεθούν σε εφαρμογή τα μέτρα εξάλειψης της νόσου | Μαζική / άγνωστο | Περιορισμένη |Γεωγραφική θέση εκμεταλλεύσεων επαφής εντός ακτίνας 500 μέτρων(1) από την εστία | Ναι | Όχι |Γεωγραφική εγγύτητα των εκμεταλλεύσεων επαφής σε περισσότερες από μία εστίες | Ναι | Όχι |Αριθμός πουλερικών στην εστία ή/και σε εκμεταλλεύσεις επαφής | Υψηλή | Χαμηλή |(1) Σε περίπτωση που σε κάποια περιοχή υπάρχει υψηλή πληθυσμιακή πυκνότητα πουλερικών, πρέπει να ορίζεται μεγαλύτερη απόσταση.ΠΑΡΑΡΤΗΜΑ V όπως αναφέρεται στο άρθρο 39 παράγραφος 1ΚΡΙΤΗΡΙΑ ΠΟΥ ΛΑΜΒΑΝΟΝΤΑΙ ΥΠΟΨΗ ΟΤΑΝ ΑΠΟΦΑΣΙΖΕΤΑΙ Ο ΠΡΟΟΡΙΣΜΟΣ ΤΩΝ ΑΥΓΩΝ ΚΑΙ Η ΕΞΟΛΟΘΡΕΥΣΗ ΕΚΜΕΤΑΛΛΕΥΣΕΩΝ ΛΟΓΩ ΓΠΧΠΌταν αποφασίζεται ο προορισμός των αβγών και η εξολόθρευση εκμεταλλεύσεων σύμφωνα με το άρθρο 39 παράγραφος 1, η αρμόδια αρχή λαμβάνει υπόψη τουλάχιστον τα ακόλουθα κριτήρια:α) τα εν λόγω είδη πτηνών·β) τον τύπο του ιού και τον κίνδυνο μετάλλαξής του·γ) την πυκνότητα των εκμεταλλεύσεων·δ) τη θέση των σφαγείων και των κέντρων συσκευασίας·ε) το δρομολόγιο της μεταφοράς·στ) τις ενδείξεις σχετικά με τη διασπορά·ζ) τυχόν κινδύνους για τη δημόσια υγεία·η) περαιτέρω μεταποιήσεις των εν λόγω προϊόντων·θ) τον κοινωνικοοικονομικό αντίκτυπο και τυχόν άλλες επιπτώσεις.ΠΑΡΑΡΤΗΜΑ VI όπως αναφέρεται στο άρθρο 49ΑΡΧΕΣ και διαδικασίες για τον καθαρισμό, την απολύμανση και την επεξεργασια1. Οι ακόλουθες γενικές αρχές και διαδικασίες εφαρμόζονται όσον αφορά τον καθαρισμό, την απολύμανση και την επεξεργασία που προβλέπονται στο άρθρο 49:α) οι εργασίες καθαρισμού και απολύμανσης και, ενδεχομένως, τα μέτρα εξολόθρευσης τρωκτικών και εντόμων, εφαρμόζονται υπό επίσημη εποπτεία και σύμφωνα με τις οδηγίες του επίσημου κτηνιάτρου·β) τα απολυμαντικά που χρησιμοποιούνται καθώς και οι συγκεντρώσεις τους πρέπει να έχουν εγκριθεί επίσημα από την αρμόδια αρχή για να εξασφαλίζεται η καταστροφή του ιού της γρίπης των πτηνών·γ) πρέπει να ελέγχεται πριν από τη χρήση η δραστικότητα των απολυμαντικών, επειδή η δραστικότητα ορισμένων απολυμαντικών μειώνεται μετά από μακροχρόνια αποθήκευση·δ) η επιλογή των απολυμαντικών και των διαδικασιών απολύμανσης πρέπει να πραγματοποιείται αφού ληφθεί υπόψη η φύση των εγκαταστάσεων, των οχημάτων και των αντικειμένων που θα απολυμανθούν·ε) οι συνθήκες υπό τις οποίες χρησιμοποιούνται τα υλικά απολίπανσης και τα απολυμαντικά εξασφαλίζουν την πλήρη αποτελεσματικότητά τους. Ειδικότερα, πρέπει να τηρούνται οι τεχνικές προδιαγραφές που ορίζει ο παρασκευαστής, όπως η πίεση, η ελάχιστη θερμοκρασία και ο απαιτούμενος χρόνος δράσης·στ) ανεξάρτητα από το χρησιμοποιούμενο απολυμαντικό, πρέπει να τηρούνται οι ακόλουθοι γενικοί κανόνες:i) προσεκτική διαβροχή της στρωμνής, των απορριμμάτων και των περιττωμάτων με το απολυμαντικό·ii) πλύση και καθαρισμός με προσεκτικό βούρτσισμα και τρίψιμο του εδάφους, των δαπέδων, των κεκλιμένων διαδρόμων και των τοίχων μετά την απομάκρυνση ή την αποσυναρμολόγηση, εάν είναι δυνατόν, του εξοπλισμού ή των εγκαταστάσεων που διαφορετικά θα εμπόδιζαν τις διαδικασίες αποτελεσματικού καθαρισμού και απολύμανσης·iii) στη συνέχεια, χρησιμοποιείται εκ νέου απολυμαντικό τουλάχιστον για όση ώρα ορίζουν οι οδηγίες του παρασκευαστή·ζ) κατά το πλύσιμο με υγρά υπό πίεση, πρέπει να αποφεύγεται η εκ νέου μόλυνση των σημείων που είχαν προηγουμένως καθαριστεί·η) οι εργασίες πρέπει να περιλαμβάνουν το πλύσιμο, την απολύμανση ή την καταστροφή εξοπλισμού, εγκαταστάσεων ή αντικειμένων που θα μπορούσαν να έχουν μολυνθεί·θ) μετά τις εργασίες απολύμανσης πρέπει να αποτρέπεται η εκ νέου μόλυνση·ι) οι εργασίες καθαρισμού και απολύμανσης που απαιτούνται στο πλαίσιο της παρούσας οδηγίας πρέπει να καταγράφονται στο μητρώο της εκμετάλλευσης ή των οχημάτων. Όταν απαιτείται επίσημη έγκριση, πρέπει να πιστοποιείται από τον εποπτεύοντα επίσημο κτηνίατρο·ια) τα οχήματα που χρησιμοποιούνται για τη μεταφορά και από το προσωπικό καθαρίζονται και απολυμαίνονται.2. Ο καθαρισμός και η απολύμανση των μολυσμένων εκμεταλλεύσεων γίνεται σύμφωνα με τις ακόλουθες αρχές και διαδικασίες:α) προκαταρκτικός καθαρισμός και απολύμανση:i) κατά τη θανάτωση των πουλερικών και των άλλων πτηνών πρέπει να λαμβάνονται όλα τα αναγκαία μέτρα για να αποφεύγεται ή να περιορίζεται στο ελάχιστο η διασπορά του ιού της γρίπης των πτηνών· τα μέτρα αυτά περιλαμβάνουν, μεταξύ άλλων, την προσωρινή εγκατάσταση εξοπλισμού απολύμανσης, την προμήθεια προστατευτικής ενδυμασίας, ντους, την απολύμανση του χρησιμοποιηθέντος εξοπλισμού, των εργαλείων και των εγκαταστάσεων και τη διακοπή της λειτουργίας του εξαερισμού·ii) τα πτώματα των πουλερικών ή των άλλων πτηνών πρέπει να ψεκάζονται με απολυμαντικό·iii) εάν τα πτώματα των πουλερικών ή των άλλων πτηνών πρέπει να απομακρυνθούν από την εκμετάλλευση για διάθεση, πρέπει να χρησιμοποιούνται καλυμμένα και υδατοστεγή εμπορευματοκιβώτια·iv) μόλις απομακρυνθούν τα πτώματα των πουλερικών ή των άλλων πτηνών για να καταστραφούν, τα τμήματα της εκμετάλλευσης στα οποία στεγάζονταν και κάθε άλλο τμήμα άλλων κτιρίων, της αυλής κλπ. που μολύνθηκε κατά τη θανάτωση, τη σφαγή ή τη μετά σφαγή εξέταση, πρέπει να ψεκάζονται με απολυμαντικά, η χρήση των οποίων είναι εγκεκριμένη σύμφωνα με το άρθρο 49·v) οι ιστοί ή το αίμα που μπορεί να έχουν διαχυθεί κατά τη θανάτωση ή τη σφαγή ή μετά τη σφαγή και μπορούν να μολύνουν κτίρια, αυλές, εργαλεία κλπ. πρέπει να συλλέγονται προσεκτικά και να διατίθενται μαζί με τα θανατωθέντα πουλερικά ή άλλα πτηνά·vi) το απολυμαντικό πρέπει να παραμένει στην απολυμαινόμενη επιφάνεια επί 24 τουλάχιστον ώρες·β) τελικός καθαρισμός και απολύμανση:i) η κοπριά και οι χρησιμοποιηθείσες στρωμνές πρέπει να απομακρύνονται και να υφίστανται τα προβλεπόμενα στην παράγραφο 3 στοιχείο α·ii) το λίπος και οι ακαθαρσίες απομακρύνονται από όλες τις επιφάνειες, με χρησιμοποίηση απολυμαντικού υλικού και οι επιφάνειες πλένονται με νερό·iii) μετά το πλύσιμο με κρύο νερό, πρέπει να γίνεται εκ νέου ψεκασμός με απολυμαντικό·iv) μετά από επτά ημέρες, όλες οι εγκαταστάσεις καθαρίζονται με απολιπαντικό υλικό, στη συνέχεια πλένονται με νερό, γίνεται ψεκασμός με απολυμαντικό και πλένονται εκ νέου με νερό.3. Η απολύμανση στρωμνής, κοπριάς και υδαρούς κοπριάς που έχουν μολυνθεί γίνεται σύμφωνα με τις ακόλουθες αρχές και διαδικασίες;α) η κοπριά και η χρησιμοποιηθείσα στρωμνή:i) είτε υφίστανται επεξεργασία με ατμό σε θερμοκρασία τουλάχιστον 70° Cii) είτε καταστρέφονται με καύση·iii) είτε θάβονται σε βάθος τέτοιο ώστε να μην είναι δυνατή η πρόσβαση από άγρια πτηνά ή άλλα ζώα· είτεiv) στοιβάζονται, ψεκάζονται με απολυμαντικό και να διατηρούνται επί τουλάχιστον 42 ημέρες·β) η υδαρής κοπριά πρέπει να αποθηκεύεται τουλάχιστον επί 60 ημέρες μετά τον τελευταίο ψεκασμό με απολυμαντικό, εκτός αν οι αρμόδιες αρχές επιτρέψουν μικρότερο διάστημα αποθήκευσης για υδαρή κοπριά η οποία έχει όντως υποβληθεί σε αποτελεσματική επεξεργασία σύμφωνα με τις οδηγίες του επίσημου κτηνιάτρου ώστε να εξασφαλιστεί η καταστροφή του ιού.Η αρμόδια αρχή μπορεί να εγκρίνει τη μεταφορά κοπριάς, απορριμμάτων και στρωμνής που ενδέχεται να έχουν μολυνθεί είτε σε εγκεκριμένη εγκατάσταση επεξεργασίας κοπριάς στην οποία πραγματοποιείται επεξεργασία που εξασφαλίζει την καταστροφή κάθε ιού της γρίπης των πτηνών είτε για ενδιάμεση αποθήκευση πριν από καταστροφή ή επεξεργασία, σύμφωνα με τον κανονισμό (ΕΚ) αριθ. 1774/2002 ή με τους ειδικούς κανόνες που αναφέρονται στο άρθρο 64 παράγραφος 1. Η μεταφορά αυτή πραγματοποιείται σε κλειστά, υδατοστεγή οχήματα ή εμπορευματοκιβώτια υπό επίσημη εποπτεία, ούτως ώστε να αποφεύγεται η διασπορά του ιού της γρίπης των πτηνών.4. Ωστόσο, κατά παρέκκλιση από τα σημεία 1 και 2, στην περίπτωση υπαίθριων εκμεταλλεύσεων, η αρμόδια αρχή μπορεί να ορίζει ειδικές διαδικασίες καθαρισμού και απολύμανσης, λαμβάνοντας υπόψη το είδος εκμετάλλευσης και τις κλιματικές συνθήκες.ΠΑΡΑΡΤΗΜΑ VII όπως αναφέρεται στο άρθρο 52 παράγραφος 1ΚΟΙΝΟΤΙΚΟ ΕΡΓΑΣΤΗΡΙΟ ΑΝΑΦΟΡΑΣ ΓΙΑ ΤΗ ΓΡΙΠΗ ΤΩΝ ΠΤΗΝΩΝ1. Κοινοτικό εργαστήριο αναφοράς για τη γρίπη των πτηνών είναι το εξής:Veterinary Laboratories Agency (VLA), New Haw, Weybridge, Surrey KT 15 3NB, United Kingdom.2. Οι αρμοδιότητες του κοινοτικού εργαστηρίου αναφοράς είναι οι εξής:α) να συντονίζει, σε συνεννόηση με την Επιτροπή, τις μεθόδους που χρησιμοποιούνται στα κράτη μέλη για τη διάγνωση της γρίπης των πτηνών, και ιδίως:i) χαρακτηρίζοντας, κατέχοντας και προμηθεύοντας στελέχη των ιών της γρίπης των πτηνών προς διενέργεια ορολογικών δοκιμών και παρασκευή αντιορρού·ii) προμηθεύοντας στα εθνικά εργαστήρια αναφοράς πρότυπους ορούς και άλλα αντιδραστήρια αναφοράς, για την τυποποίηση των δοκιμασιών και των αντιδραστηρίων που χρησιμοποιούνται στα κράτη μέλη·iii) δημιουργώντας και διατηρώντας συλλογή στελεχών και απομονωμάτων ιού της γρίπης των πτηνών·iv) διοργανώνοντας περιοδικές συγκριτικές δοκιμές των διαγνωστικών μεθόδων που χρησιμοποιούνται σε κοινοτικό επίπεδο·v) συλλέγοντας και ταξινομώντας δεδομένα και πληροφορίες που αφορούν τις χρησιμοποιούμενες διαγνωστικές μεθόδους και τα αποτελέσματα των δοκιμασιών που πραγματοποιούνται στην Κοινότητα·vi) χαρακτηρίζοντας τα απομονώματα των ιών της γρίπης των πτηνών με τις πλέον ενημερωμένες διαθέσιμες μεθόδους, ώστε να κατανοηθεί καλύτερα η επιδημιολογία της γρίπης των πτηνών και να αποκτηθούν γνώσεις σχετικά με την επιδημιολογία του ιού και την εμφάνιση των στελεχών υψηλής παθογονικότητας και των πιθανώς παθογόνων στελεχών·vii) ακολουθώντας τις εξελίξεις που συντελούνται στους τομείς της παρακολούθησης, της επιδημιολογίας και της πρόληψης της γρίπης των πτηνών σε παγκόσμιο επίπεδο·viii) διατηρώντας εμπειρογνωμοσύνη σχετικά με τον ιό της γρίπης των πτηνών και τους άλλους παρεμφερείς ιούς, ώστε να γίνεται γρήγορα η διαφορική διάγνωση·ix) αποκτώντας εμπεριστατωμένη γνώση σχετικά με την παρασκευή και την χρησιμοποίηση των προϊόντων ζωοανοσολογίας που χρησιμοποιούνται για την εξάλειψη και την καταπολέμηση της γρίπης των πτηνών·β) να συμβάλλει ενεργώς στη διάγνωση των εστιών της νόσου στην Κοινότητα λαμβάνοντας απομονώματα των ιών γρίπης που προέρχονται από πτηνά για επιβεβαιωτική διάγνωση, χαρακτηρισμό και επιδημιολογικές μελέτες και να λαμβάνει απομονώματα ιών από πρωτογενείς εστίες που υποβάλλονται από τρίτες χώρες από τις οποίες επιτρέπονται οι εισαγωγές στην Κοινότητα βάσει της σχετικής κοινοτικής νομοθεσίας·ειδικότερα, το κοινοτικό εργαστήριο αναφοράς πραγματοποιεί, όσον αφορά τα απομονώματα των ιών που λαμβάνει, τις ακόλουθες αναλύσεις:i) ανάλυση της αλληλουχίας των νουκλεοτιδίων για τον καθορισμό της συναγόμενης αλληλουχίας αμινοξέων στη θέση τομής του μορίου της αιμασυγκολλητίνης·ii) καθορισμό του δείκτη ενδοφλέβιας παθογονικότητας (IVPI)·iii) προσδιορισμός των αντιγονικών χαρακτηριστικών·iv) φυλογενετική ανάλυση για την υποβοήθηση των επιδημιολογικών ερευνών·γ) να διευκολύνει την εκπαίδευση και την μετεκπαίδευση των εμπειρογνωμόνων εργαστηριακής διάγνωσης με σκοπό την εναρμόνιση των διαγνωστικών τεχνικών σε όλη την Κοινότητα·δ) να εκπονεί το πρόγραμμα και τα έγγραφα εργασίας και την ετήσια συνάντηση των εθνικών εργαστηρίων αναφοράς·ε) να συνδράμει στη διενέργεια ελέγχων για γρίπη των πτηνών σε πουλερικά και άγρια πτηνά που πραγματοποιούνται στα κράτη μέλη, παρέχοντας αντιδραστήρια, στο πλαίσιο του προγράμματος και των εγκεκριμένων διαδικασιών δοκιμασίας, και να εκπονεί συνοπτική έκθεση σχετικά με τα αποτελέσματα των ελέγχων·στ) να εξετάζει τις πιθανές ζωονοσογόνες επιπτώσεις των ιών της γρίπης των πτηνών και να συνεργάζεται με διεθνώς αναγνωρισμένα εργαστήρια στον τομέα της γρίπης που προσβάλλει τον άνθρωπο.ΠΑΡΑΡΤΗΜΑ VIII όπως αναφέρεται στο άρθρο 52 παράγραφος 2ΚΑΤΑΛΟΓΟΣ ΕΘΝΙΚΩΝ ΕΡΓΑΣΤΗΡΙΩΝ ΑΝΑΦΟΡΑΣ ΓΙΑ ΤΗ ΓΡΙΠΗ ΤΩΝ ΠΤΗΝΩΝ ΚΑΙ ΟΙ ΑΡΜΟΔΙΟΤΗΤΕΣ ΚΑΙ ΤΑ ΚΑΘΗΚΟΝΤΑ ΤΟΥΣ1. Τα εθνικά εργαστήρια για τη γρίπη των πτηνών είναι τα ακόλουθα:Βέλγιο %amp% Λουξεμβούργο Centrum voor Onderzoek in Diergeneeskunde en Agrochemie (CODA)Centre d’Etudes et de Recherches Vétérinaires et Agrochimiques, (CERVA)Groeselenbergstraat 99/ 99, Rue GroeselenbergB-1180 Brussel/BruxellesΤσεχική Δημοκρατία :National Reference Laboratory for Newcastle Disease and highly pathogenicAvian Influenza, Statni veterinarni ustav PrahaSidlistni 136/24165 03 Praha 6-LysolajeΔανία: Statens Veterinære SerumlaboratoriumHangøvej 2DK-8200 Århus N.Γερμανία: Friedrich-Löffler-Institut, Bundesforschungsanstalt für Tiergesundheit (FLI)Boddenblick 5aD-17493 Greifswald - Insel RiemsΕσθονία: Estonian Veterinary and Food Laboratory, Tallinn laboratoryVäike-Paala 311415 TallinnΕλλάδα: Εθνικό Εργαστήριο Αναφοράς (ΕΕΑ), Κέντρο Κτηνιατρικών Ιδρυμάτων26ης Οκτωβρίου 80GR -54627 ΘΕΣΣΑΛΟΝΙΚΗΙσπανία: Laboratorio Central de Veterinaria (L.C.V.)Carretera de Algete, Km. 8E-28110 Algete, MadridΓαλλία: Laboratoire d'Etudes de Recherches Avicoles et PorcinesB.P. 53, AFSSA Ploufragan (Agence Française de Securité Sanitairedes Aliments)F-22440 PloufraganΙρλανδία Poultry Virology, Veterinary Research LaboratoryAbbotstown, CastleknockDublin 15Ιταλία και Άγιος Μαρίνος: Istituto Zooprofilattico Sperimentale delle Venezie (IZS-VE)Via Romea 14/AI-35020-Legnaro – PadovaΚύπρος: Κτηνιατρικές υπηρεσίες, Εθνικό Εργαστήριο Αναφοράς για την ψευδοπανώλη των πτηνών και τη γρίπη των πτηνών1417 ΛευκωσίαΛετονία: State Veterinary Medicine Diagnostic Centre (SVMDC)Lejupes str. 3LV-1076 RigaΛιθουανία: National Veterinary LaboratoryJ.Kairiukscio 10LT-2021 VilniusΟυγγαρία: Országos Állategészségügyi IntézetTábornok u.2149 BudapestΜάλτα: Food and Veterinary DivisionLaboratory Civil AbbatoirAlbertownΚάτω Χώρες: CIDC-Lelystad, Centraal Instituut voor DierziekteControle, LelystadPostbox 2004NL-8203 AA LelystadΑυστρία: Österreichische Agentur für Gesundheit und Ernährungssicherheit (AGES)Veterinärmedizinische Untersuchungen Mödling, Robert Koch Gasse 17A-2340 MödlingΠολωνία: State Veterinary Institute in Puławy- Poultry Disease DepartmentAl. Partyzantów 5724-100 PuławyΠορτογαλία: Laboratório Nacional de Investigação Veterinária (LNIV)Estrada de Bemfica 701P-1549-011 LisboaΣλοβενία: National Veterinary LaboratoryGerbiceva 601000 LjubljanaΣλοβακία: State Veterinary Institute, Reference Laboratory for Newcastle Disease and Avian influenzaPod Dráhami 91896086 ZvolenΦινλανδία: Eläinlääkintä ja elintarviketutkimuslaitos (EELA)Helsinki, Anstalten för veterinärmedicin och livsmedelHelsingfors PL 45FIN-00581 HelsinkiΣουηδία: Statens Veterinärmedicinska AnstaltUppsala (SVA)S-75189 UppsalaΗνωμένο Βασίλειο:Veterinary Laboratory Agency (VLA) WeybridgeAvian Virology, Woodham LaneNew Haw, AddlestoneSurrey KT 15 3NBDisease Surveillance and Investigation DepartmentVeterinary Sciences DivisionSoney RoadBelfast BT4 3SD2. Οι αρμοδιότητες και τα καθήκοντα των εθνικών εργαστηρίων αναφοράς είναι τα ακόλουθα:α) Τα εθνικά εργαστήρια αναφοράς είναι υπεύθυνα να εξασφαλίζουν ότι σε κάθε κράτος μέλος οι εργαστηριακές εξετάσεις για την ανίχνευση της παρουσίας της γρίπης των πτηνών και την ταυτοποίηση του γενετικού τύπου των απομονωμάτων των ιών πραγματοποιούνται σύμφωνα με τις διατάξεις του εγχειριδίου διαγνωστικής. Για το σκοπό αυτό, μπορεί να συνάπτουν ειδικές συμφωνίες με το κοινοτικό εργαστήριο αναφοράς ή με άλλα εθνικά εργαστήρια.β) Τα εθνικά εργαστήρια αναφοράς υποβάλλουν χωρίς καθυστέρηση απομονώματα ιών γρίπης των πτηνών στο κοινοτικό εργαστήριο αναφοράς για πλήρη χαρακτηρισμό:i) από όλες τις πρωτογενείς εστίες γρίπης των πτηνών·ii) στην περίπτωση δευτερογενών εστιών, από αντιπροσωπευτικό αριθμό εστιών·iii) στην περίπτωση ανίχνευσης σε πουλερικά, άλλα πτηνά ή άλλα ζώα ιών γρίπης άλλων εκτός αυτών που αναφέρονται στο σημείο 1 του άρθρου 2 στοιχείο α), που συνιστούν σοβαρή απειλή για την υγεία των ζώων ή τη δημόσια υγεία.γ) Τα εθνικά εργαστήρια αναφοράς σε κάθε κράτος μέλος είναι υπεύθυνα για το συντονισμό των προτύπων και των μεθόδων διάγνωσης που καθορίζονται σε κάθε εργαστήριο διάγνωσης της γρίπης των πτηνών του εν λόγω κράτους μέλους. Για το σκοπό αυτό:i) μπορούν να προμηθεύουν διαγνωστικά αντιδραστήρια στα επιμέρους εργαστήρια·ii) ελέγχουν την ποιότητα όλων αυτών των αντιδραστηρίων που χρησιμοποιούνται από το εν λόγω κράτος μέλοςiii) οργανώνουν κατά περιόδους συγκριτικές δοκιμές·iv) διατηρούν απομονώματα ιών της γρίπης των πτηνών από εστίες εκδήλωσης και κάθε άλλου ιού γρίπης που προέρχεται από πτηνά και ανιχνεύεται στο εν λόγω κράτος μέλος·v) συνεργάζονται με τα εθνικά εργαστήρια στον τομέα της γρίπης που προσβάλλει τον άνθρωπο.ΠΑΡΑΡΤΗΜΑ IX όπως αναφέρεται στο άρθρο 54 παράγραφος 2 στοιχείο (ζ) και στο άρθρο 56 παράγραφος 1 στοιχείο (β)ΓΕΝΙΚΕΣ ΑΠΑΙΤΗΣΕΙΣ ΓΙΑ ΤΗ ΜΕΤΑΚΙΝΗΣΗ ΤΩΝ ΠΟΥΛΕΡΙΚΩΝ ΚΑΙ ΤΩΝ ΠΡΟΪΟΝΤΩΝ ΠΟΥΛΕΡΙΚΩΝ ΠΟΥ ΕΦΑΡΜΟΖΟΝΤΑΙ ΣΕ ΣΧΕΣΗ ΜΕ ΤΟΝ ΕΠΕΙΓΟΝΤΑ ΕΜΒΟΛΙΑΣΜΟ1. Τα κράτη μέλη εξασφαλίζουν ότι οι έλεγχοι των μετακινήσεων των πουλερικών και πτηνών που έχουν εμβολιαστεί σύμφωνα με τα άρθρα 54 και 56 και των προϊόντων τους εφαρμόζονται όπως ορίζεται στις παραγράφους 2 έως 7.2. Για μετακινήσεις ζώντων πουλερικών, αβγών προς εκκόλαψη και επιτραπέζιων αβγών εντός της περιοχής εμβολιασμού, εφαρμόζονται οι ακόλουθες διατάξεις:α) τα αβγά προς εκκόλαψη:i) προέρχονται από εμβολιασμένο ή μη εμβολιασμένο σμήνος αναπαραγωγής το οποίο υποβάλλεται σε τακτικούς ελέγχους, με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·ii) είχαν απολυμανθεί σύμφωνα με τις οδηγίες της αρμόδιας αρχής·iii) μεταφέρονται κατευθείαν στο εκκολαπτήριο προορισμoύ σε συσκευασία μιας χρήσης ή με υλικά που μπορούν να καθαριστούν και να απολυμανθούν αποτελεσματικά·iv) υποβάλλονται σε ιχνηλασία στο εκκολαπτήριο·β) οι νεοσσοί μιας ημέρας:i) προέρχονται από αβγά προς εκκόλαψη που πληρούν τους όρους που καθορίζονται του στοιχείου α)·ii) μεταφέρονται σε συσκευασία μιας χρήσης ή με υλικά που μπορεί να καθαριστεί και να απολυμανθεί αποτελεσματικά·iii) τοποθετούνται σε ορνιθώνα ή εγκατάσταση όπου:- δεν έχουν διαμείνει πουλερικά τουλάχιστον κατά τις τρεις τελευταίες εβδομάδες·και- έχει γίνει καθαρισμός και απολύμανση σύμφωνα με τις οδηγίες της αρμόδιας αρχής·γ) τα έτοιμα προς ωοτοκία πουλερικά:i) έχουν υποβληθεί σε τακτικό εμβολιασμό κατά της γρίπης των πτηνών, εάν αυτό προβλέπεται στο πρόγραμμα εμβολιασμού·ii) έχουν υποβληθεί σε τακτικούς ελέγχους, με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·iii) τοποθετούνται σε ορνιθώνα ή εγκατάσταση όπου δεν έχουν παραμείνει πουλερικά τουλάχιστον κατά τις τρεις τελευταίες εβδομάδες και όπου έχει γίνει καθαρισμός και απολύμανση·δ) τα πουλερικά προς σφαγή:i) ελέγχονται με ευνοϊκά αποτελέσματα πριν από τη φόρτωση, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·ii) αποστέλλονται κατευθείαν σε σφαγείο για άμεση σφαγή·iii) μεταφέρονται με οχήματα που καθαρίζονται και απολυμαίνονται υπό επίσημη εποπτεία πριν και ύστερα από κάθε μεταφορά·ε) τα επιτραπέζια αβγά:i) προέρχονται από εμβολιασμένο ή μη εμβολιασμένο σμήνος ωοτοκίας το οποίο υποβάλλεται σε τακτικούς ελέγχους, με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·ii) αποστέλλονται απευθείας σε κέντρο συσκευασίας ή σε εγκατάσταση θερμικής επεξεργασίας·iii) μεταφέρονται σε συσκευασία μιας χρήσης ή με υλικά που μπορούν να καθαριστούν και να απολυμανθούν αποτελεσματικά.3. Για τις μετακινήσεις ζώντων πουλερικών, αβγών προς εκκόλαψη και επιτραπέζιων αβγών που προέρχονται από χώρο εκτός της περιοχής εμβολιασμού και μετακινούνται στην περιοχή εμβολιασμού, εφαρμόζονται οι ακόλουθες διατάξεις:α) τα αβγά προς εκκόλαψη:i) μεταφέρονται κατευθείαν στο εκκολαπτήριο προορισμού σε συσκευασία μιας χρήσης ή με υλικά που μπορούν να καθαριστούν και να απολυμανθούν αποτελεσματικά·ii) υποβάλλονται σε ιχνηλασία στο εκκολαπτήριο·β) οι νεοσσοί μιας ημέρας:i) μεταφέρονται σε συσκευασία μιας χρήσης·ii) τοποθετούνται σε ορνιθώνα ή εγκατάσταση όπου:- δεν έχουν διαμείνει πουλερικά τουλάχιστον κατά τις τρεις τελευταίες εβδομάδες· και- έχει γίνει καθαρισμός και απολύμανση σύμφωνα με τις οδηγίες της αρμόδιας αρχής·γ) τα έτοιμα προς ωοτοκία πουλερικά:i) τοποθετούνται σε ορνιθώνα ή εγκατάσταση όπου δεν έχουν διαμείνει πουλερικά τουλάχιστον κατά τις τρεις τελευταίες εβδομάδες και όπου έχει γίνει καθαρισμός και απολύμανση·ii) εμβολιάζονται στην εκμετάλλευση προορισμού, εάν αυτό προβλέπεται στο πρόγραμμα εμβολιασμού·δ) τα πουλερικά προς σφαγή:i) αποστέλλονται κατευθείαν σε σφαγείο για άμεση σφαγή·ii) μεταφέρονται με οχήματα που καθαρίζονται και απολυμαίνονται υπό επίσημη εποπτεία πριν και ύστερα από κάθε μεταφορά·ε) τα επιτραπέζια αβγά:i) αποστέλλονται κατευθείαν σε κέντρο συσκευασίας ή σε εγκατάσταση θερμικής επεξεργασίας·ii) μεταφέρονται σε συσκευασία μιας χρήσης ή με υλικά που μπορούν να καθαριστούν και να απολυμανθούν αποτελεσματικά.4. Για τις μετακινήσεις ζώντων πουλερικών, αβγών προς εκκόλαψη και επιτραπέζιων αβγών που προέρχονται και μετακινούνται από την περιοχή εμβολιασμού εκτός της εν λόγω περιοχής, εφαρμόζονται οι ακόλουθες διατάξεις:α) τα αβγά προς εκκόλαψη:i) προέρχονται από εμβολιασμένο ή μη εμβολιασμένο σμήνος αναπαραγωγής το οποίο υποβάλλεται σε τακτικούς ελέγχους με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·ii) είχαν απολυμανθεί σύμφωνα με τις οδηγίες της αρμόδιας αρχής·iii) μεταφέρονται κατευθείαν στο εκκολαπτήριο προορισμού σε συσκευασία μιας χρήσης ή με υλικά που μπορούν να καθαριστούν και να απολυμανθούν αποτελεσματικά·iv) υποβάλλονται σε ιχνηλασία στο εκκολαπτήριο·β) οι νεοσσοί μιας ημέρας:i) προέρχονται από αβγά προς εκκόλαψη που πληρούν τους όρους που καθορίζονται στο σημείο α) της παραγράφου 2, στο σημείο α) της παραγράφου 3 ή στο σημείο α) της παραγράφου 4·ii) μεταφέρονται σε συσκευασία μιας χρήσης,iii) τοποθετούνται σε ορνιθώνα ή εγκατάσταση όπου:- δεν έχουν διαμείνει πουλερικά τουλάχιστον κατά τις τρεις τελευταίες εβδομάδες· και- έχει γίνει καθαρισμός και απολύμανση σύμφωνα με τις οδηγίες της αρμόδιας αρχής·γ) τα έτοιμα προς ωοτοκία πουλερικά:i) δεν έχουν εμβολιαστεί·ii) υποβάλλονται σε τακτικούς ελέγχους με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·iii) τοποθετούνται σε ορνιθώνα ή εγκατάσταση όπου δεν έχουν διαμείνει πουλερικά τουλάχιστον κατά τις τρεις τελευταίες εβδομάδες και όπου έχει γίνει καθαρισμός και απολύμανση·δ) τα πουλερικά προς σφαγή:i) υποβάλλονται σε έλεγχο πριν από τη φόρτωση με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·ii) αποστέλλονται κατευθείαν σε σφαγείο για άμεση σφαγή·iii) μεταφέρονται με οχήματα που καθαρίζονται και απολυμαίνονται υπό επίσημη εποπτεία πριν και ύστερα από κάθε μεταφορά·ε) Τα επιτραπέζια αβγά:i) προέρχονται από εμβολιασμένο ή μη εμβολιασμένο σμήνος αναπαραγωγής το οποίο υποβάλλεται σε τακτικούς ελέγχους με ευνοϊκά αποτελέσματα, σύμφωνα με την παρακολούθηση που προβλέπεται στο άρθρο 54 παράγραφος 2 στοιχείο ι)·ii) αποστέλλονται απευθείας σε κέντρο συσκευασίας ή σε μονάδα θερμικής επεξεργασίας·iii) μεταφέρονται σε συσκευασία μιας χρήσης ή σε υλικό συσκευασίας που μπορεί να καθαριστεί και να απολυμανθεί αποτελεσματικά.5. Για το κρέας που προέρχεται από πουλερικά που παρέμειναν στην περιοχή εμβολιασμού εφαρμόζονται οι ακόλουθες διατάξεις:α) για το κρέας που λαμβάνεται από εμβολιασμένα πουλερικά, τα πουλερικά:i) έχουν εμβολιαστεί με εμβόλιο ετερόλογου υποτύπου,ii) έχουν ελεγχθεί και υποβληθεί σε δοκιμές με αρνητικά αποτελέσματα σύμφωνα με τις διατάξεις του προγράμματος εμβολιασμού, στο πλαίσιο της στρατηγικής DIVA (διαφοροποίησης της μόλυνσης από εμβολιασμένο ζώο),iii) έχουν υποβληθεί σε κλινικό έλεγχο από επίσημο κτηνίατρο εντός 48 ωρών πριν από τη φόρτωση· τα πτηνά δείκτες ελέγχονται με ιδιαίτερη προσοχή,iv) αποστέλλονται απευθείας στο ορισθέν σφαγείο για άμεση σφαγή·β) για κρέας που λαμβάνεται από μη εμβολιασμένα πουλερικά, τα πουλερικά πρέπει να υποβάλλονται σε παρακολούθηση σύμφωνα με το άρθρο 54 παράγραφος 2 στοιχείο ι).6. Ο καθαρισμός και η απολύμανση που αναφέρονται στο παρόν παράρτημα πραγματοποιούνται σύμφωνα με τις οδηγίες της αρμόδιας αρχής.7. Οι απαιτήσεις για έλεγχο πριν από τη φόρτωση, όπως αναφέρονται στις παραγράφους 2, 3 και 4, πραγματοποιούνται σε συμφωνία με το εγχειρίδιο διαγνωστικής.ΠΑΡΑΡΤΗΜΑ X όπως αναφέρεται στο άρθρο 63 παράγραφος 1ΚΡΙΤΗΡΙΑ ΓΙΑ ΤΑ ΣΧΕΔΙΑ ΕΚΤΑΚΤΗΣ ΑΝΑΓΚΗΣΤα σχέδια έκτακτης ανάγκης πρέπει να πληρούν τουλάχιστον τα ακόλουθα κριτήρια:1. Δημιουργία μονάδας έκτακτης ανάγκης σε εθνικό επίπεδο, η οποία θα συντονίζει όλα τα επείγοντα μέτρα στο συγκεκριμένο κράτος μέλος.2. Κατάρτιση καταλόγου των τοπικών κέντρων ελέγχου της νόσου τα οποία διαθέτουν τον κατάλληλο εξοπλισμό για το συντονισμό των μέτρων ελέγχου σε τοπικό επίπεδο.3. Λεπτομερείς πληροφορίες σχετικά με το προσωπικό που συμμετέχει σε μέτρα ελέγχου, τα προσόντα του, τις αρμοδιότητες του και οδηγίες προς το προσωπικό, λαμβάνοντας υπόψη την ανάγκη για προστασία του προσωπικού και τον ενδεχόμενο κίνδυνο που εγκυμονεί η γρίπη των πτηνών για την ανθρώπινη υγεία.4. Δυνατότητα όλων των τοπικών κέντρων ελέγχου της νόσου να έρχονται γρήγορα σε επαφή με τα πρόσωπα ή τους οργανισμούς που έχουν άμεση ή έμμεση σχέση με μία εστία.5. Ύπαρξη του εξοπλισμού και των υλικών που απαιτούνται για τη σωστή εφαρμογή των μέτρων ελέγχου της νόσου.6. Καθορισμό λεπτομερών οδηγιών σχετικά με τη δράση που πρέπει να αναλαμβάνεται σε περίπτωση υπόνοιας και επιβεβαίωσης περιπτώσεων λοίμωξης ή μόλυνσης, συμπεριλαμβανομένων των μέσων διάθεσης των σφαγίων.7. Οργάνωση προγραμμάτων κατάρτισης για τη διατήρηση και την εξέλιξη των ικανοτήτων σε σχέση με τις τομεακές και τις διοικητικές διαδικασίες,8. Τα διαγνωστικά εργαστήρια με εγκαταστάσεις μεταθανάτιας εξέτασης, το αναγκαίο δυναμικό για τις ορολογικές, ιστολογικές κ.λπ. εξετάσεις, και δυνατότητες ταχείας διάγνωσης. Πρέπει να θεσπισθούν διατάξεις για την ταχεία μεταφορά δειγμάτων.9. Θέσπιση διατάξεων για την περίπτωση που διενεργείται εμβολιασμός κατά της γρίπης των πτηνών, οι οποίες θα περιλαμβάνουν τα διαφορετικά σενάρια που μπορεί να εφαρμόζονται, ένα πλήρες σχέδιο εμβολιασμού, την ένδειξη σχετικά με τους πληθυσμούς των πουλερικών και των πτηνών που πρέπει να συμπεριληφθούν στο σχέδιο, την εκτιμώμενη ποσότητα που απαιτούμενου εμβολίου, την τεχνική υποστήριξη ενός τέτοιου μέτρου, ιδιαίτερα, την πιθανή διαθεσιμότητα του εμβολίου, τις ικανότητες αποθήκευσης και διανομής και τη διαθεσιμότητα ανθρώπινου δυναμικού και τη χορήγηση του εμβολίου.10. Θέσπιση διατάξεων σχετικά με τη διαθεσιμότητα των δεδομένων για την καταχώριση των εμπορικών εκμεταλλεύσεων πουλερικών στην επικράτεια των κρατών μελών, με την επιφύλαξη άλλων σχετικών διατάξεων που καθορίζονται από την κοινοτική νομοθεσία στον εν λόγω τομέα.11. Θέσπιση διατάξεων σχετικά με την αναγνώριση των επισήμως καταχωρημένων εκτρεφόμενων ειδών πουλερικών και πτηνών.12. Θέσπιση διατάξεων για την ταυτοποίηση των περιοχών με υψηλή πυκνότητα πουλερικών.13. Θέσπιση διατάξεων για στενή συνεργασία με τις αρμόδιες αρχές από τον κτηνιατρικό τομέα, τον τομέα της δημόσιας υγείας και του περιβάλλοντος.14. Θέσπιση διατάξεων για να εξασφαλίζεται η νόμιμη εξουσιοδότηση που απαιτείται για την εφαρμογή των σχεδίων έκτακτης ανάγκης.